[{"text_idx": "#000004", "text": "Dewch i gwrdd a\u0302\u2019r ti\u0302m"}, {"text_idx": "#000008", "text": "Dylai ffermio gymryd rheolaeth ar y naratif o ran ei \u2018stori dda iawn\u2019, y mae cynhadledd o ffermwyr blaenllaw Cymru wedi clywed. A gan fod amaethyddiaeth gyfoes yn ddiwydiant a yrrir gan ddata, mae\u2019r dystiolaeth yno i\u2019w choladu a\u2019i defnyddio. Mae angen i ffermwyr weithredu fel gwneuthurwyr newid."}, {"text_idx": "#000013", "text": "\u201cMae\u2019r ystadegau yno, ond rwyf yn meddwl mai\u2019r hyn y mae angen inni fod yn llawer gwell ynddo fel diwydiant yw bod yn gallu eu trafod yn feirniadol, trafod ein hunain yn feirniadol ac yna sefyll y tu o\u0302l i\u2019r data y gallwn ei gynhyrchu, y canlyniadau y gallwn eu cynhyrchu ac yna allu dweud, mewn gwirionedd dyma beth allwn ei wneud a dyma\u2019r data.\u201d"}, {"text_idx": "#000014", "text": "Mae technoleg a data yn gallu chwarae rhan bwysig hefyd wrth gyrraedd at blant ysgol a rhoi dyfnder i\u2019r neges ffermio, yn o\u0302l Edward Morgan o Fwydydd Castell Howell. Fel Rheolwr Cyfrifoldeb Cymdeithasol Corfforaethol y Grw\u0302p, pwysleisiodd bwysigrwydd cydweithrediad rhwng busnesau, undebau, ysgolion, academia a rhanddeiliaid."}, {"text_idx": "#000015", "text": "Soniodd wrth y gynhadledd am bwysigrwydd bod yn wneuthurwyr newid a dywedodd mai\u2019r cwestiwn mawr yw sut i ddylanwadu\u2019n gadarnhaol ar yr hyn y mae pobl yn ei roi ar eu platiau. Ei genhadaeth yw cyflwyno negeseuon cadarnhaol, wedi\u2019u seilio ar dystiolaeth, i fesur paham mai eitem arbennig o fwyd yw\u2019r gorau. Cyfrifoldeb Castell Howell oedd cyflwyno negeseuon, ynghyd a\u0302\u2019r mil o baledau o fwyd y maen nhw\u2019n eu danfon bob dydd, sydd heb fod yn dasg mor hawdd yn y sector gwasanaeth bwyd."}, {"text_idx": "#000021", "text": "Meddai Thomas: \u201cRwyf yn meddwl bod hynny\u2019n ateb gwirioneddol gain ac ymarferol gan ffermwr, dim ond gyda set ychydig bach yn wahanol o sgiliau a chelfi. Mae arnom angen gwell dealltwriaeth o\u2019r rheini sy\u2019n cynhyrchu technolegau heddiw a\u2019u galluoedd i ddatblygu ac addasu."}, {"text_idx": "#000022", "text": "\u201cAr adegau, bydd disgwyl inni ddatblygu ein hatebion ein hunain ac, yn allweddol i hyn, mae angen inni sefydlu diwylliant o chwilfrydedd a dychymyg, nodweddion y byddwn yn dadlau eu bod wedi\u2019u anghefnogi\u2019n weithredol ar y rhan fwyaf o ffermydd a busnesau gwledig. O\u2019u defnyddio\u2019n dda, mae i gelfi a systemau sy\u2019n dod i\u2019r fei y pw\u0302er i newid sut ydym yn byw a gweithio yng nghefn gwlad a sut mae ein cymunedau yn datblygu."}, {"text_idx": "#000023", "text": "\u201cTrwy\u2019n gweithredoedd a\u2019n buddsoddiadau yn awr, ni yw penseiri yfory. Mewn byd ar o\u0302l Brexit, ac ar o\u0302l Covid rhaid inni geisio technolegau a datblygu strategaethau craidd sydd o fudd inni i gyd.\u201d"}, {"text_idx": "#000025", "text": "\u201cI mi, dyna oedd un o\u2019r negeseuon canolog o\u2019r gynhadledd, ynghyd a\u0302\u2019r angen i ddefnyddio data i gefnogi ein stori ffermio gadarnhaol a chymryd ymagwedd fwy rhagweithiol at ein naratif ein hunain. Roedd yn fy atgoffa o gyflwyniad a welais gan athro marchnata o Ffrainc tra oeddwn ar fy Ysgoloriaeth Ffermio Nuffield a ddywedodd \u2018ystyrir bob amser mai\u2019r stori gyntaf yw\u2019r gwirionedd, ac ystyrir mai ymateb i\u2019r gwirionedd yw unrhyw beth sy\u2019n dilyn\u2019. Gadewch inni wneud yn siw\u0302r ein bod yn cyrraedd yno gyntaf.\u201d"}]